stanford-oval/wikipedia huggingface dataset:
Polysytemia vera
Lähdeluettelo

1 2 3 4 5 6 7 8 9 10 11 12 13  Pirttinen, T., & Sinisalo, M. (2017). Polycythaemia vera ja essentiaalinen trombosytemia. Duodecim 133(15), 1398.
1 2 3 4 5 6 7 8  Regimbeau, M., Mary, R., Hermetet, F., & Girodon, F. (2022). Genetic Background of Polycythemia Vera. Genes, 13(4), 637.
↑  Abu-Zeinah, G., Silver, R.T., Abu-Zeinah, K. & Scandura, J.M. (2022). Normal life expectancy for polycythemia vera (PV) patients is possible. Leukemia 36, 569–572.
1 2 3  Torres, D.G., Paes, J., da Costa, A.G., Malheiro, A., Silva, G.V., Mourão, L.P.S., & Tarragô, A.M. (2022) JAK2 Variant Signaling: Genetic, Hematologic and Immune Implication in Chronic Myeloproliferative Neoplasms. Biomolecules. 12(2): 291.
1 2 3 4 5 6 7 8 9 10 11  McMullin, M. F., Harrison, C. N., Ali, S., Cargo, C., Chen, F., Ewing, J., Garg, M., Godfrey, A., S, S. K., McLornan, D. P., Nangalia, J., Sekhar, M., Wadelin, F., & Mead, A. J. (2019). A guideline for the diagnosis and management of polycythaemia vera. A British Society for Haematology Guideline. British Journal of Haematology, 184(2), 176–191.
↑  Putter, J. S., & Seghatchian, J. (2021). Polycythaemia vera: molecular genetics, diagnostics and therapeutics. In Vox Sanguinis (Vol. 116, Issue 6). https://doi.org/10.1111/vox.13069.
1 2  Iurlo, A., Cattaneo, D., Bucelli, C., & Baldini, L. (2020). New Perspectives on Polycythemia Vera: From Diagnosis to Therapy. International journal of molecular sciences, 21(16), 5805. https://doi.org/10.3390/ijms21165805.
↑  Barbui, T., Thiele, J., Gisslinger, H., Kvasnicka, H. M., Vannucchi, A. M., Guglielmelli, P., Orazi, A., & Tefferi, A. (2018). The 2016 WHO classification and diagnostic criteria for myeloproliferative neoplasms: document summary and in-depth discussion. Blood cancer journal, 8(2), 15. https://doi.org/10.1038/s41408-018-0054-y.
1 2 3 4 5 6 7  Tefferi, A., Vannucchi, A.M. & Barbui, T. (2021) Polycythemia vera: historical oversights, diagnostic details, and therapeutic views. Leukemia 35, 3339–3351.
Aiheesta muualla

https://www.duodecimlehti.fi/duo13823
https://www.terveystalo.com/fi/palvelut/polysytemia-vera/
https://www.terveyskyla.fi/syopatalo/veritaudit/tietoa-veritaudeista/polysytemia-vera (Arkistoitu – Internet Archive)
https://www.terveyskirjasto.fi/dlk00013
https://www.understandoncology.com/fi/mpn-elamaa/polysytemia-vera
Pohjatutkimus

Pohjatutkimus on maaperätutkimustoimintaa, jossa tutkitaan rakennustoimintaan ja tarkemmin pohjarakentamiseen liittyvää maaperän rakennetta. Pohjatutkimuksen tavoitteena on saada selville muun muassa maaperän rakenne, kantavuus ja pohjaveden taso.
Pohjatutkimusten kokonaisuuteen sisältyy rakennusalueen kartoitus, vaaitus ja varsinaiset pohjatutkimukset. Edellä mainitut työvaiheet liittyvät hieman toisiinsa, ja luontevinta on, että ne tekee kerralla sama yritys tai taho.
Tutkimuksen tavoitteet

Pohjatutkimuksen ensimmäisenä tavoitteena on löytää ja tutkia perustusolosuhteiltaan paras paikka rakentamiselle. Kaupunki tai kunta tekee kaavoitetuilla alueilla usein pohjatutkimuksia määrittäessään rakennuspaikkoja ja sijoittaa huonoimmille pohjaolosuhteille esimerkiksi puistoja tai muita kohteita, joilla ei ole suuria vaatimuksia kantavuuden suhteen. Pohjatutkimuksen toinen tavoite on mahdollistaa sopivan perustamistavan valinta.
Kartoitus

Kartoituksella tarkoitetaan rakennusalueen topografian selvittämistä esimerkiksi takymetrimittauksin. Rakennusalueen kartoituksessa esitetään yleensä tontin rajat ja rajapyykit numeroineen. Kartoituksessa on tarkoitus tuoda esille tontilla sijaitsevat olemassa olevat rakenteet, suuret lohkareet, ojat, rantaviiva, vesistöraja, merkittävät puut ja maalajien vaihtelut esimerkiksi kalliosta maaksi. Tärkeätä on myös kartoittaa mahdolliset kunnallistekniset järjestelmät. Olemassa olevien kaapeleiden sijainti tulee varmistaa kaapelinäytöllä.
Vaaitus

Rakennusalueen maanpinta vaaitaan riittävän tiheästi. Usein pyritään luomaan luotettavat korkeuskäyrät 0,5 metrin välein. Vaaituksen avulla suunnittelija määrittelee tulevalle rakennukselle korkeusaseman. Tärkeätä on vaaita myös ympärillä olevien katujen keskiviiva ja laidat, ympärillä olevien rakenteiden sokkelikorkeudet, viemärikaivojen kannet ja kaivojen vesijuoksut.
Varsinaiset pohjatutkimukset

Pohjatutkimuksien tavoitteena on aina selvittää rakennuspaikalla vallitsevat maaperäolosuhteet niin, että aiotun rakennuksen tai muun rakenteen perustaminen ja tarvittavat pohjarakennustyöt voidaan suunnitella luotettavasti ja toteuttaa turvallisesti. Tämä edellyttää paikalla olevien maakerrosten ja niiden laadun selvittämistä, tiiviin pohjakerroksen tai kallionpinnan tutkimista ja pohjavesipinnan selvittämistä.
Hankittavilla tiedoilla on pystyttävä laskemaan kantavuus-, painuma- ja maanpainelaskuja. Ne edellyttävät puolestaan tietoja, joista ne voidaan päätellä tilavuuspainoja, kitkakulmia, leikkauslujuuksia, painumaparametrejä jne. Pohjamaan routivuus on myös pystyttävä päättelemään. Maaperän vedenläpäisevyydestä on saatava käsitys. Siirryttäessä paaluperustuksiin on pystyttävä arvioimaan paalujen upotussyvyyksiä, nurjahdusvaaraa, paalun alapään liukumavaaraa ja onko esimerkiksi kiviä estämässä paalujen upotusta. Oleellista on myös selvittää pitääkö ko. paikalla varautua radonin torjuntaan tai onko syytä epäillä maaperän sisältävän pilaantuneita maita.
Tutkimusmenetelmiä

Koekuoppa
Painokairaus (perustutkimustapa Suomessa)
Heijarikairaus
Puristinkairaus (CPT)
Tärykairaus
Puristin-heijarikairaus
SPT-kairaus
Siipikairaus
Maatutkaluotaus
Aiheesta muualla

Ympäristöministeriön asetus pohjarakenteista; B3 Suomen rakentamismääräyskokoelma, Pohjarakenteet, Määräykset ja ohjeet 2004
Pohjatutkimuksella perustavaa tietoa, TM Rakennusmaailma
Damià Abella

| Henkilötiedot |
| --- | --- | --- |
Koko nimi: Damià Abella Pérez
Syntymäaika: 15. huhtikuuta 1982 (ikä 42)
Syntymäpaikka: Olot, Espanja
Pelipaikka: puolustaja tai keskikenttäpelaaja
Pituus: 188 senttimetriä
Seura
Seura: Osasuna
Pelinumero: 24
Junioriseurat
1998–2000 2000–2001: Ferran Martorell Caprabo
Seurat
| Vuodet | Seura | O (M) |
| 2001–2002 2002–2003 2003–2004 2004–2005 2004–2006 2006 2006–2010 2010– | Peralada Valencia B Figueres Barcelona B Barcelona → Racing Santander Betis Osasuna |   19 (3) 22 (0) 9 (0) 18 (3) 79 (2) 86 (0) |
 Seurajoukkueuran tilastot kattavat vain kansalliset sarjat, päivitetty 17. joulukuuta 2013.
Damià Abella Pérez (s. 15. huhtikuuta 1982 Olot, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa. Hän on pelipaikaltaan oikea laitapuolustaja tai keskikenttäpelaaja.
Seurajoukkueura

Damiàn ensimmäinen seura ammattilaisurallaan oli Figueres, jonne hän siirtyi kaudeksi 2003–2004. Seuraavaksi kaudeksi hän siirtyi Barcelonan reservijoukkueeseen.
Edustusjoukkueen pahojen loukkaantumishuolien takia Damià nostettiin kokoonpanoon ja hän teki ensiesiintymisensä 30. lokakuuta 2004 ottelussa Athletic Bilbaota vastaan. Hän ei kuitenkaan lopulta onnistunut vakiinnuttamaan pelipaikkaansa edustusjoukkueessa. Tammikuussa 2006 hän siirtyi loppukauden kestävällä lainasopimuksella Racing Santanderiin. Hän pelasi joukkueessa pääosin keskikentän oikealla puolella, josta hänellä oli kokemusta jo Barcelonan reservijoukkueesta, ja teki ensimmäisen maalinsa Primera Divisiónissa 12. helmikuuta 2006 ottelussa Espanyolia vastaan.
Kesällä 2006 Damià siirtyi Betisiin 1 miljoonan euron siirtokorvauksella. Hän teki joukkueen kanssa viisivuotisen sopimuksen. Vakavan loukkaantumisen takia hän ei kuitenkaan pelannut yhtään ottelua ensimmäisellä kaudellaan 2006–2007. Hän pelasi ensimmäisen ottelunsa joukkueessa 30. syyskuuta 2007 Mallorcaa vastaan. Ensimmäiset ja ainoat maalinsa sevillaisseurassa hän teki kaudella 2008–2009 peräkkäisissä otteluissa Villarrealia ja Mallorcaa vastaan.
Heinäkuussa 2010 hän teki kolmivuotisen sopimuksen navarralaisseura Osasunan kanssa.
Aiheesta muualla

Damiàn tilastot BDFutbol -sivustolla (englanniksi)
Osasuna – Primera División
1 Riesgo |
2 Bertrán |
3 Rubén |
4 M. Flaño |
5 Lolo |
6 Echaide |
7 Sola |
8 Masoud |
9 Armenteros |
10 Puñal |
11 Sisi |
12 Llorente |
13 Andrés |
14 Arribas |
15 Oier |
16 Cejudo |
17 Nino |
18 Onwu |
19 Nano |
20 Lamah |
21 Torres |
22 Timor |
23 Loe |
24 Damià |
25 Annan |
26 Elías |
Valmentaja Mendilibar
Rachel Green

| Rachel Green |
| --- | --- |
 Rachel Frendien seitsemännellä tuotantokaudella
Luoja(t):  David Crane Marta Kauffman
Näyttelijä(t):  Jennifer Aniston
Kesto:  1994–2004
Ensi- esiintyminen:  Kausi 1: ”Mistä kaikki alkoi” (The One Where It All Began)
Viimeinen esiintyminen:  Kausi 10: ”Loppu” (The Last One)
Henkilötiedot
Koko nimi:  Rachel Karen Green
Ammatti:  tarjoilija, assistentti, vaatemyyjä
Sukupuoli:  nainen
Asuinpaikka:  New York
Suhteet
Vanhemmat:  Leonard Green Sandra Green
Sisarukset:  Jill Green Amy Green 
Puoliso(t):  Ross Geller (vih. 1999 ero. 1999) (vih. 2004)
Lapset:  Emma Geller-Green (s. 2002)
Isovanhemmat:  Ida Green
Tutut:  Monica Geller Phoebe Buffay  Chandler Bing Joey Tribbiani Mike Hannigan Tag Jones
Infobox OKNimi-testi OK: 
Rachel Karen Green on Jennifer Anistonin esittämä kuvitteellinen hahmo yhdysvaltalaisessa tilannekomediassa Frendit (1994–2004).
Rooli

Rachel ilmestyy Frendien ensimmäisessä jaksossa Central Perkiin yllään sateessa kastunut hääpuku. Hän etsii vanhaa ystäväänsä Monica Gelleriä, jonka kanssa hän ei ollut ollut paljoakaan yhteyksissä high schoolin jälkeen. Rachel oli karannut häistään tajuttuaan, että hän piti enemmän lahjaksi saamastaan kulhosta kuin sulhasestaan Barry Farberista.
Rooli > Työpaikat

Pian ilmenee, ettei Rachel ole koskaan tehnyt töitä vaan elänyt isänsä rahoilla. Rachel on ollut itsekeskeinen ja yksi high schoolin suosituimmista, mutta samalla myös yksi vihatuimmista oppilaista. Hänen isänsä kieltäytyy maksamasta tyttärensä laskuja, ellei tämä menisi naimisiin. Monica ystävineen kannustaa Rachelia aloittamaan uuden elämän New Yorkissa. Hän saa työpaikan tarjoilijana Central Perkin kahvilassa, mutta pitää pitkiä taukoja, istuskelee ystäviensä kanssa ja sekoittaa vahingossa tilauksia. Tästä huolimatta hän saa pitää työnsä, mikä saattaa johtua siitä, että hänen työkaverinsa Gunther on kovin ihastunut Racheliin.
Kolmannella tuotantokaudella Joey ja Chandler kehottavat Rachelia etsimään työtä haluamaltaan alalta eli muotibisneksestä. Rachelin ensimmäinen muotialan työpaikka oli Fortunata Fashions, jonne hän pääsee Joeyn isän avustuksella. Hän kuitenkin siirtyy Bloomingdale’sille ja myöhemmin Ralph Laurenille. Sieltä Rachel kuitenkin saa potkut pomon kuullessa hänen hakevan töitä Guccilta, jonne hän ei kuitenkaan lopulta pääse. Seuraavaksi Rachelille tarjotaan töitä Louis Vuittonilta Pariisista.
Rooli > Suhteet

Rachel tunnetaan myös suhteestaan Monican isoveljeen Ross Gelleriin. Ross oli ollut toivottoman rakastunut Racheliin jo kouluajoista lähtien. Kun Rachel on muuttanut kaupunkiin, Chandler möläyttää Rachelille Rossin olleen ihastunut tähän. Rachel ja Ross päätyvät yhteen jaksossa ”Ystävyyslahja”. Heille tulee kuitenkin riitaa ja he päättävät pitää taukoa. Tauon aikana Ross makaa Chloe-nimisen naisen kanssa, ja kun Rachel saa tietää tästä, pari eroaa lopullisesti. Rachelilla on lyhyt suhde italialaiseen Paoloon, mutta suhde ajautuu karille, kun Paolo yrittää lähennellä Phoebea. Jonkin aikaa Rachel seurustelee assistenttinsa Tagin kanssa ollessaan töissä Ralph Laurenilla.
Kun Ross aikoo mennä naimisiin brittiläisen Emilyn kanssa, Rachel päättää estää häät, mutta heltyy lopulta nähdessään kaksikon. Seremoniassa Ross kuitenkin mainitsee vahingossa Rachelin nimen Emilyn sijaan, mikä johtaa eroon.
Matkustaessaan Las Vegasiin Rachel ja Ross juovat itsensä humalaan ja menevät naimisiin. He eivät muista asiasta seuraavana päivänä mitään, mutta muut ystävykset kertovat tapahtuneesta. Pian he hakevat avioliiton mitätöintiä. Seitsemännellä tuotantokaudella Ross ja Rachel makaavat yhdessä ja Rachel tulee vahingossa raskaaksi. Hän synnyttää Emma-nimisen tyttären. Vaikka Rachel on luonteeltaan muuttunut paljon muutettuaan New Yorkiin, Emman syntymä tekee hahmosta huomattavasti vähemmän itsekeskeisen.
Viimeisessä jaksossa Rachel lähtee lentokentälle matkatakseen Pariisiin uuden työnsä pariin. Ross kuitenkin lähtee Rachelin perään ja saa hänet kiinni lentokentällä viime hetkellä. Rachel päätti jäädä Yhdysvaltoihin ja palaa Rossin kanssa yhteen.
Rachel-kampaus

Rachel-kampaus on kerrostettu paksu kampaus, jonkalainen Rachel Greenilla oli sarjan ensimmäisellä tuotantokaudella vuonna 1994. Jennifer Aniston ei itse pitänyt kampauksesta eikä säilyttänyt sitä, mutta se on siitä huolimatta pysynyt suosittuna. Kampauksen loi Anistonin pitkäaikainen kampaaja Chris McMillan, ja Aniston käytti sitä Frendien ensimmäisellä ja toisella tuotantokaudella. Siitä tuli välittömästi hyvin suosittu naisten keskuudessa.
Huolimatta kampauksen suosiosta, Aniston luonnehti sitä seuraavasti:
»Rakastan Chrisiä [McMillan, hänen kampaajansa], mutta hän koitui turmiokseni, sillä hän loi sen kirotun Rachel-tukan, mikä ei ollut minulle paras mahdollinen hiusmalli. Miten sanoisin tämän? Minusta se on rumin kampaus, mitä olen koskaan nähnyt. Haluaisin oikeastaan vain tietää, miten sillä pehkolla pystyi olemaan kaksi jalkaa.»
Kolmannella kaudella (1996) Aniston vaihtoi perinteisempään pitkätukkaiseen malliin, mutta vanha kampaus pysyi suosittuna. Vuonna 2010 eli kuusi vuotta sarjan päättymisen jälkeen tehty tutkimus osoitti, että kampaus oli suosituin brittinaisten keskuudessa. Wall Street Journal -lehti listasi vuoden 2011 himotuimpia hiustyylejä, ja Aniston sijoittui listalla toiseksi.
Ramona

| Ramona |
| --- | --- |
Nimipäivä:   
– suomenkielinen:  –
– ruotsinkielinen:  15. heinäkuuta
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Ramón, Raymond
Infobox OKNimi-testi OK: 
Ramona on naisen etunimi. Se on sisarnimi espanjalaiselle nimelle Ramón, jota englanninkielisissä maissa vastaa Raymond.
Suomessa nimi Ramona on Digi- ja väestötietoviraston tietojen mukaan annettu vuoden 2019 loppuun mennessä 731 henkilölle, etupäässä 1900-luvun loppupuolella syntyneille. Vuodesta 2020 lähtien Ramonan nimipäivä on suomenruotsalaisen kalenterin mukaan 15. heinäkuuta.
Tunnettuja Ramonoita

Ramona Bachmann (s. 1990), sveitsiläinen jalkapalloilija.
Ramona Barrufet (s. 1959), katalonialainen poliitikko
Ramona Fuhrer, myöh. Weisskopf (s. 1979), sveitsiläinen jääkiekkoilija
Ramona Trinidad Iglesias-Jordan (1889–2004), Puerto Ricosta kotoisin ollut elämänsä lopulla maailman vanhin elossa oleva ihminen
Ramona Karlsson (s. 1981), ruotsalainen rallikuljettaja
Ramona Kühne (s. 1980), saksalainen nyrkkeilijä
Ramona Neubert (s. 1958), saksalainen seitsenottelija
Ramona Siebenhofer (s. 1991), itävaltalainen alppihiihtäjä
Ramona Straub (s. 1993), saksalainen mäkihyppääjä.
Ramona taiteessa > Kirjallisuus

Ramona, Helen Hunt Jacksonin romaani vuodelta 1884.
Ramona taiteessa > Elokuva

Ramona, Edwin Carewen ohjaama yhdysvaltalainen elokuva vuodelta 1928 (perustuu Jacksonin romaaniin)
Ramona, Henry Kingin ohjaama yhdysvaltalainen elokuva vuodelta 1936 (perustuu Jacksonin romaaniin)
Ramona, Paul Martinin ohjaama länsisaksalainen elokuva vuodelta 1961
Ramona ja Beezus, yhdysvaltalainen lastenelokuva vuodelta 2010.
Ramona taiteessa > Musiikki

”Ramona”, valssisävelmä vuodelta 1927
”Ramona”, Tuomari Nurmion kappale levyllä Käytettyä rakkautta.
Aiheesta muualla

Kuvia tai muita tiedostoja aiheesta Ramona Wikimedia Commonsissa
Derek Fernandes

Derek Fernandes (s. 14. toukokuuta 1954 Sirsi) on intialainen roomalaiskatolinen piispa. Hän sai pappisvihkimyksensä 5. toukokuuta 1979 Belgaumin hiippakunnassa. 24. helmikuuta 2007 hänet nimitettiin Karwarin hiippakunnan piispaksi William Leonard D’Mellon seuraajaksi. Piispaksi vihkiminen seurasi 20. huhtikuuta. Pääkonsekraattorina toimi Pedro López Quintana, jota avustivat Bernard Blasius Moras ja Peter Machado.
Demonisota

Demonisota on R. A. Salvatoren luoma kirjasarja. Kirjasarja seuraa Elbyranin, Jilseponien ja heidän ystäviensä matkaa Koronan pelastamiseksi hirvittävältä demonilta, Bestesbulzibarilta, ja sen liittolaisarmeijalta. Samalla sarjassa seurataan myös Abellikaanisen kirkon tulevaisuutta, kirkon väki kun tuntuu sisältävän liikaa salaisuuksia, joiden kuulemisesta kansalaiset eivät olisi mielissään.
Ilmestyneet kirjat

Demonisota-trilogia
Demoni herää (2001; The Demon Awakens 1997)
Demonin henki (2001; The Demon Spirit 1998)
Demoniapostoli (2002; The Demon Apostle 1999)
Jatko-osa
Verivihollinen (2003; Mortalis 2000)
Suomentamaton jatkotrilogia
Ascendance (2001)
Transcendence (2001)
Immortalis (2003)
Raaka-Arska

| Raaka-Arska> Henkilötiedot |
| --- | --- |
Koko nimi:  Ari Tuominen
Syntynyt: 1958
Muusikko
Aktiivisena:  1980-luku -
Tyylilajit:  Rock
Soittimet:  Laulu
Yhtyeet:  Raaka-Arska & Rengasraudat
  [ Muokkaa Wikidatassa ] [ ohje ]  
Raaka-Arska (oikealta nimeltään Ari Tuominen, s. 1958) on suomalainen rock-laulaja ja roudari. Hän tuli tunnetuksi ennen kaikkea Popeda -yhtyeen roudarina, mutta on ollut myös sitä ennen ainakin Eppu Normaalin mukana. 1980-luvulta lähtien Raaka-Arska esitti Popedan keikoilla yhden kappaleen per keikka aina eroamiseensa saakka, ja vieraili lavalla silloin tällöin vielä myöhemminkin. Kontra-cover "Muumi Muumi" on ollut hänen bravuurinsa. Vuonna 1989 Raaka-Arska äänitti soolo-EP:n, mutta se ei saavuttanut mainittavaa menestystä. Kesällä 1994 Arska perusti oman Raaka-Arska & Rengasraudat -yhtyeen, joka julkaisi kaksi albumia. Yhtye keikkailee edelleen silloin tällöin.
Nykyisin Tuominen on maanviljelijä ja asuu Ruovedellä. Ennen ryhtymistään maanviljelijäksi Tuominen toimi hetken aikaa myös fysiikan opettajana.
Raaka-Arska & Rengasraudat

Raaka-Arska - laulu
Jukka Mönkkönen - kitara
Marco Seppä-Murto - rummut
Esa Jussila - kitara
Ari Jussila - basso
Diskografia

Raaka-Arska (EP, 1989)
Naisten superpesis (single, 1994)
Raaka-Arska & Rengasraudat: Pidä mua hyvänä (1995)
Raaka-Arska & Rengasraudat: Rakkauden Robin Hood (1997)
Diskografia > Muut levytykset

Popeda: Huilut suorina (live, 1986) (laulu: "Muumi Muumi")
Raaka-Arska & Räp-Popeda: "Muumi Muumi" / "Hei mies -räp" (single, 1987) (laulu: "Muumi Muumi", sama versio kuin yllä)
Popeda: Svoboda (1992) (laulu: "Pornokaupan johtaja")
Popeda: H.Ö.N.Ö. (1994) (laulu: "Lauantai-ilta")
Eri esittäjiä: Toinen käsittely – kunnianosoitus Alivaltiosihteerille (1995) (laulu: "Sä olet alright")
Popeda: Hittejä, Kersantti Karoliina! (live-CD, 1998) (laulu: "Roadrunner")
Aiheesta muualla

Raaka-Arska & Rengasraudat -esittely (Arkistoitu – Internet Archive)
Raaka-Arskan esitystuotanto Suomen äänitearkistossa (1901–1999)
Demonien taivas

| Demonien taivas> The Demon and the City |
| --- | --- |

Alkuperäisteos
Kirjailija:  Liz Williams
Kieli:  englanti
Genre:  fantasia
Kustantaja:  Night Shade Books
Julkaistu:  2006
Sivumäärä:  242
ISBN:  978-1-59780-045-7
Suomennos
Suomentaja:  Sirje Niitepõld
Kustantaja:  Like
Julkaistu:  2013
Ulkoasu:  nidottu
Sivumäärä:  397
ISBN:  978-952-01-0884-7
Sarja: Rikoskomisario Chen
Edeltävä:  Aavekauppiaan tytär
Seuraava:  Kultainen lohikäärme
Löydä lisää kirjojaKirjallisuuden teemasivulta
Demonien taivas (engl. The Demon and the City) on Liz Williamsin vuonna 2006 ilmestynyt fantasiaromaani. Teos on Rikoskomisario Chen -sarjan toinen osa.
Aiheesta muualla

The Demon and the City: A Detective Inspector Chen Novel. Publisher’s Weekly 6.5.2006. (englanniksi)
Derek Hahn

| Derek Hahn |
| --- | --- |

Henkilötiedot
Syntynyt: 27. joulukuuta 1977 (ikä 46) Elmira, Ontario
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  84 kg
Pelaajaura
Pääsarjaura:  2006–2016
Seurat:  Elmira Jackals (UHL)   Amarillo Gorillas (CHL)   Rødovre IK (Tanska)   Frankfurt Lions (DEL)   Straubing Tigers (DEL)   ERC Ingolstadt (DEL)   HC Innsbruck (EBEL)
Derek Hahn (s. 27. joulukuuta 1977 Elmira, Ontario, Kanada) on kanadalainen ammattilaisuransa päättänyt jääkiekkoilija. Hän oli pelipaikaltaan keskushyökkääjä ja pelasi merkittävän osan urastaan Saksassa. Hän voitti urallaan Saksan mestaruuden kerran.
Hahn pelasi vuosina 1998–2001 Rochester Institute of Technology -yliopiston jääkiekkojoukkueessa, minkä jälkeen hän siirtyi ammattilaiseksi. Kaudeksi 2002–2003 Hahn siirtyi CHL:n Amarillo Gorllasiin, jossa pelasi vuoteen 2007 asti. CHL:ssä hänet valittiin vuonna 2003 kauden parhaaksi tulokkaaksi. Kaudella 2005–2006 hän teki sarjassa eniten tehopisteitä ja hänet valittiin sarjan parhaaksi pelaajaksi ja tähdistökentälliseen.
Hahn pelasi kaudella 2006–2007 Amarillon lisäksi Tanskan pääsarjan Rødovre IK:ssa. Hän siirtyi kaudeksi 2007–2008 Saksan DEL-liigan Frankfurt Lionsiin, jossa hän pelasi kolme kautta. Kauden 2010–2011 Hanh pelasi Straubing Tigersissa. Seuraavat neljä kautta Hahn edusti ERC Ingolstadtia. Kaudeksi 2015–2016 hän siirtyi itävaltalaiseen HC Innsbruckiin.
Dirt 3

| Dirt 3 |
| --- | --- |


Kehittäjä:  Codemasters Southam
Julkaisija:  Codemasters
Jakelija:  THQ ja Steam
Pelisarja:  Colin McRae Rally
Pelimoottori:  EGO Engine 2.0
Julkaistu:  Microsoft Windows, OS X, PlayStation 3, Xbox 360 EU 24. toukokuuta 2011 NA 24. toukokuuta 2011 AUS 25. toukokuuta 2011 JP 25. elokuuta 2011 Mac OS X  INT 29. tammikuuta 2015
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  Windows OS X PlayStation 3 Xbox 360
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK  : 
DiRT 3 on Colin McRae: DiRT 2 -pelin seuraaja. Peli ilmestyi toukokuussa 2011. Peli on tehty Xbox 360:lle, PlayStation 3:lle ja PC:lle. Pelissä on sarjan aiemmista peleistä tuttuja kisamuotoja kuten LandRush, RallyCross, Rally (mukana Suomen ja Norjan rallit) ja TrailBlazer. Uusina pelimuotoina on tullut Gymkhana ja Head2Head -kaksinkamppailukisa.
Pelissä suoritetaan yksi kisakausi kerrallaan ja aina kauden lopussa on X-Game's-loppukisat. Pelissä saa uusia sponsoreita aina tietyn levelin jälkeen.
Uutena peliin on myös tullut mahdollisuus kuvata omaa ajoaan ja tallentaa se YouTubeen, mutta vain minuutin otoksia.
Vaikka DiRT 3 on Colin McRae: Dirt2:n seuraaja, ei peli kuitenkaan enää kuulu Colin McRae -sarjaan.
Pelissä on WRC-rallisarjasta tuttuja kuljettajia kuten Ken Block ja Sébastien Ogier.
Nordic Editionissa on mukana myös suomalaiskuljettajia,  muun muassa Henri Saarinen.
Aiheesta muualla

Pelin viralliset sivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dirt 3
Käännös suomeksi
Dirt (täsmennyssivu)

Dirt voi tarkoittaa seuraavia:
Dirt, Alice in Chainsin albumi
Dirt, yhdysvaltalainen draamasarja
The Dirt – Törkytehdas, Mötley Crüesta kertova draamakomediaelokuva
DIRT, suomalainen rock-yhtye
Videopelit

Colin McRae Rally -videopelisarjaan kuuluvat pelit:
Colin McRae: Dirt
Colin McRae: Dirt 2
Dirt 3
Dirt: Showdown
Dirt Rally
Dirt 4
Dirt Rally 2.0
Dirt 5
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dirt”, voi hakea sivunnimihaulla, laajalla sivunnimihaulla tai tekstihaulla.
Donna Brown (sopraano)

Donna Brown (s. 1955) on kanadalainen sopraano. Hän opiskeli pianonsoittoa, laulua ja sävellystä Ottawassa sekä Montrealin McGill-yliopistossa ennen muuttamistaan Pariisiin. Lisäksi hän pääsi stipendeillä opiskelemaan Wieniin ja Salzburgiin opettajanaan muun muassa Edith Mathis. Brown on saanut kriitikoilta kiitosta esiintymisistään Wolfgang Amadeus Mozartin, Richard Straussin, Georg Friedrich Händelin ja Giuseppe Verdin oopperoissa. Brown esiintyi Lyonin oopperassa Claude Debussyn keskeneräisen Rodrigue et Chimne -oopperan kantaesityksessä.
Resitalistina Brown on esiintynyt muiden muassa Michel D'Alberton, Roger Vignolesin, Maria João Piresin, Alain Planesin, Jean-Marc Luisadan, Stephane Lemelinin, Andrew Tunisin ja Philippe Cassardin kanssa.